en de hu hu hu hu hu hu en hu eo hu en en hbs_lat hu hu en en hu hu hu hu hu hu hu hu hu hu hu hu hu hu hu hu en hu zh hu de de en hu hu hu hu hu hu hu hu hu hu hu hu en
Marketing trendek 2012 – CCO Magazin
Milyen év várható a marketing szempontjából? Mik a legfontosabb marketing trendek? A vállalati marketingeseket ezek a kérdések foglalkoztatják manapság. A feltett kérdésekre a MAMASZ Marketing Klub sajtóközleményből kaphatunk választ.
“A célpiac pontosabb megismerése, ügyféladatbázis építése, a marketingkommunikáció egyedisége, a keresőmarketing befolyásának növekedése, Facebook kommunikáció kitartó népszerűsége és a mobileszközök térhódítása” Többek közt ezekben látja a 2012-es év marketing trendjeit és lehetőségeit Magyarország egyik legnagyobb marketing- és üzleti klubja, a MAMASZ Marketing Klub.
A jelenleg 180 döntéshozó- és szakember tagságával működő üzleti csoportosulás szerint a fizetőképes kereslet visszaszorulásával egy tudatosabb vásárlókör fog megszületni, aki tényleg azt a terméket, szolgáltatást választja majd , amely a legjobb ár-érték aránnyal bír, és melynek üzenetével a legkönnyebben azonosulni tud.
Az éves előrejelzésből többek közt az is kiderül, hogy a szakemberek a teljesítmény alapú marketingkampányok növekedésére, a lojális és bizalmon alapuló üzleti kapcsolatok felértékelődésére és a prémium termékek és szolgáltatások további szárnyalására számítanak.
Még csak 2 hét telt el azóta, hogy ránk köszöntött 2012. Az év elején szinte kivétel nélkül mindenki azon töpreng, hogy vajon mit hoz az új esztendő mind szakmai mind magánéletben.  A MAMASZ Marketing és Üzleti Klub kinyilvánitotta véleményét – ezzel is segítve a szakmai közösségeket, a piac szereplőit: a cégvezetőket, döntéshözókat vagy a marketing- üzleti élet iránt érdeklődőket.
A MAMASZ Marketing Klub 2011 elején alakult, mint egy zárt, tudásmegosztó üzleti- és marketing klub. Tagjaink elsősorban marketing- és média szakértők, tanácsadók és kivitelezők; de üzleti klub lévén a grafikustól kezdve, a programozón át a nyomdai cégvezető, vállalkozások döntéshozói is megtalálhatóak klubtagjaink között. A klub jelenleg 180 főből áll – kiemelkedően magas szellemi-, anyagi- és kapcsolati tőkével.
A MAMASZ klub céljai:
– Közös piaci szerepvállalás és jelenlét. Megítélési és versenyelőnyök a tagok számára.
– Tudásmegosztás, szakmai segítségnyújtás, véleményezés a tagok között
– Piaci kutatások és piaci előrejelzések, szakmai anyagok publikálása, minősítési rendszer kifejlesztése, állásfoglalások
– Kapcsolati tőke, üzleti kapcsolatok elősegítése és folyamatos fejlesztése
Ebben az évben a MAMASZ szerint kulcsfontosságú szerep jut a célpiac még pontosabb megismerésének, és a változó fogyasztói igények figyelemmel követésének.
Napjainkban, amikor a legtöbb termék és szolgáltatás piacán erős versenyről beszélhetünk, nagyon fontossá válik az, hogy ismerjük a vásárlóink attitűdjeit. Ha időben feltárjuk célcsoportunk változó igényeit, az már versenyelőnyhöz juttathat, a legfőbb cél az kell, hogy legyen, hogy versenytársaink előtt ismerjük fel a változó igényeket!
A tagok véleménye alapján nem várható visszaesés a prémium szolgáltatások kínálatában, azonban a vevők árérzékenysége erősödni fog. Az eddig is már jellemző hatékony adatbázis építés jelentősége 2012-ben is a marketing stratégiák egyik alapeleme lesz. Megnő a marketingkommunikációs üzenetek egyediességének és hitelességnek jelentősége. Fontossá válik, hogy a vásárlók érezzék, hogy csak a Te ajánlatod az, amire szükségük van! Legyél egyedi, de ne veszítsd el a hitelességed, és csak olyat ígérj, amit a terméket vagy a szolgáltatásod valóban teljesíteni is tud! A fizetőképes kereslet visszaszorulásával egy tudatosabb vásárlókör fog megszületni, aki tényleg azt a terméket, szolgáltatást választja majd , amely a legjobb ár-érték aránnyal bír, és melynek üzenetével a legkönnyebben azonosulni tud. A 2012-es év során még jobban fel fognak értékelődni az üzleti kapcsolatok, a KKV-k közötti kölcsönös segítségnyújtás, a networking, és a bizalom.
Feltehetően az idei évben is a Facebook marad a legmeghatározóbb közösségi portál és az online marketing egyik meghatározó eszköze. Azonban megfigyelhető lesz a 2011-ben született új közösségi portál, a Google+ további térhódítása is. 2012-ben, ahogy azt már 2011-ben is tapasztalhattuk, jelentős szerep fog jutni a keresőoptimalizálásnak és a Google adwords-nak is. A vélemények alapján a mobil eszközök marketing értéke növekedni fog, és jelentős növekedésre számíthatunk a teljesítmény alapú kampányok, azaz az affiliate alapú megoldások területén is. Előreláthatólag az okos telefonok, érintőképernyős monitorok még több ember otthonába fognak eljutni, és remélhetőleg áruk is mérséklődni fog a növekvő kínálat következménye miatt.  Továbbá a mobil marketing is egyre inkább el fog terjedni, az emberek egyre gyakrabban személyre szóló reklámokat fognak kapni mobiljukra és egyre többen a mobiljukról fogják lebonyolítani bizonyos pénzügyi tranzakcióikat.
Számos marketing és technológiai lehetőséget nyújt magában az idei év is. Ahhoz, hogy sikerrel tudd ezeket alkalmazni a saját KKV-d világában fel kell ismerned a kínálkozó lehetőségeket! Ha céltudatos vagy, ha ismered azt, hogy mit szeretne a célközönséged, ha hatékonyan, azon a nyelven kommunikálsz velük, amit ők hitelesnek tartanak, akkor téged fognak választani. Fontos, hogy legyél kooperatív, és alkalmazkodj a változó környezethez!
Sikeres üzleti évet kíván a MAMASZ Marketing Klub!
Forrás: MAMASZ Sajtóközlemény (Miklovicz Norbert) , valamint MAMASZ vizió c. cikk (Nagy Zsolt)
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin